Ilmalämpö eli ilmalämmitys on yksi monista erilaisista lämmönjakotavoista, joissa tyypillistä on lämpimän ilman puhaltaminen erilaisiin tiloihin. Ilmalämpöpumppujen tapauksessa ilma lämmitetään ja puhalletaan esimerkiksi ikkunan vastakkaiselta puolelta kohti ikkunaa. Näin mahdollinen kylmä ilma, jota pääsee ikkunan tiivisteiden läpi sekoittuu ilmalämpöpumpun lämpimän ilman kanssa, jolloin vedon tunne vähenee.
Lämmitys voidaan tehdä tehokkaasti myös pakkasella, jopa -20C ulkolämpötiloissa. Nykyaikaiset ja kehittyneet ilmalämpöpumput tulevat tehokkaimmiksi vuosi vuodelta ja etenkin oikein mitoitettuina sekä huollettuina ne ovat tehokas vaihtoehto erilaisten tilojen lämmittämisessä. Mikäli lämpötilat kuitenkin putoavat alle -20C asteen, voidaan lämmityksen apuna käyttää kodin tai kiinteistön pääasiallista lämmitysjärjestelmää, kuten öljy- tai sähkölämmitystä.